બીજી તરફ દલિત આગેવાન ભાનુપ્રસાદનાં મોત બાદ અને પીડિત પરિવારની લાંબા સમયની માગણી અંગે દલિતોમાં જોરદાર રોષ પ્રવર્તી રહ્યો છે. શનિવારે મોડી સાંજે દલિત નેતા અને વડગામના ધારાસભ્ય જિજ્ઞેશ મેવાણી સાથે દલિતોએ ગાંધીનગર સિવિલ હોસ્પિટલની ઘેરાબંધી કરી હતી. જિજ્ઞેશ મેવાણીએ રૂપાણી સરકારને ચીમકી આપતા કહ્યું કે, જો માગ નહીં સંતોષાય તો એસજી હાઈવે બંધ કરીશું અને રાજ્યના રસ્તા પર પણ ચક્કાજામ કરાશે.